મુંબઈઃ પોપ સ્ટાર જસ્ટિન બીબરની ભારતમાં આયોજિત પહેલી કોન્સર્ટમાં તેને સાંભળવવા આવેલા ચાહકોએ એ સમયે નિરાશા થઈ જ્યારે તેમને અહેસાસ થયો કે બીબર તેનાં કેટલાંક ગીતો પર માત્ર લિપ સિંક જ કરી રહ્યો હતો. એટલું જ નહિ, આયોજકનું માનીએ તો ચાર દિવસ માટે ભારત પ્રવાસે આવેલો જસ્ટિન બીબર માત્ર 24 કલાકની અંદર ભારત છોડીને રવાના થઈ ચૂક્યો છે. એક રીતે જોઈએ તો બીબરે તેના ફેન્સને આ બે ‘દગા’ આપ્યા છે. તેને લીધે આ કોન્સર્ટ વિવાદોમાં ઘેરાઈ ગઈ છે.